Nu scăpăm de vremea instabilă în Cluj. Zona de munte, sub cod galben de ploi torențiale.
Meteorologii au emis o atenționare meteorologică de Cod Galben de ploi torențiale și vijelii pentru zona de munte din Cluj și alte județe din țară. Vezi până când este în vigoare.
Nu scăpăm de ploi în Cluj/ Foto: pixabay.com
Administrația Națională de Meteorologie (ANM), a emis joi, o atenționare cod galben de ploi torențiale în mai multe zone din țară, inclusiv zona de munte din județul Cluj.
Avertizarea este valabilă în intervalul 23 mai, ora 10:00 - 23 mai, ora 23:00.
Potrivit meteorologilor, în Banat, Carpații Occidentali, vestul Carpaților Meridionali, în vestul Transilvaniei și local în Maramureș vor fi perioade cu instabilitate atmosferică ce se va manifesta prin averse, descărcări electrice și izolat grindină. În intervale scurte de timp sau prin acumulare cantitățile de apă vor fi de 20...30 l/mp și izolat de peste 40...50 l/mp.
Citiți monitorulcj.ro și pe Google News
CITEȘTE ȘI: